open-index/open-wikipedia-markdown huggingface dataset:
ԱՄՆ բաց առաջնության տղամարդկանց մենախաղ 2015

250px|մինի|աջից|Տղամարդկանց մենախաղի մրցաշարի հաղթող Նովակ Ջոկովիչը
250px|մինի|աջից|Տղամարդկանց մենախաղի մրցաշարի եզրափակիչի մասնակից Ռոջեր Ֆեդերերը
**ԱՄՆ բաց առաջնության տղամարդկանց մենախաղ 2015**, թենիսի տղամարդկանց մենախաղի մրցաշար, թենիսի հիմնական՝ Մեծ Սաղավարտի, մրցաշրջանի վերջին մրցաշարը։ Անց է կացվել 2015 թվականի օգոստոսի 31-ից մինչև սեպտեմբերի 13-ը, Նյու Յորքի «USTA Billie Jean King National Tennis Center» («USTA Բիլի Ջին Քինգի անվան թենիսի ազգային կենտրոն») ակումբի կորտերում, ԱՄՆ։

Մարին Չիլիչը մրցաշարի գործող չեմպիոնն էր, սակայն կիսաեզրափակչում պարտություն է կրել Նովակ Ջոկովիչից։

Նովակ Ջոկովիչը վերին դասակարգվածն էր և տիրել է մրցաշարի հաղթողի տիտղոսին, եզրափակչում 6-4, 5-7, 6-4, 6-4 հաշվով առավելության հասնելով Ռոջեր Ֆեդերերի նկատմամբ։ Եզրափակիչ հասնելով Ջոկովիչը դարձել է երրորդ թենիսիստը (Ռոդ Լևերից և Ռոջեր Ֆեդերերից հետո), ով Բաց դարաշրջանում մեկ մրցաշրջանի ընթացքում հասել է Մեծ Սաղավարտի բոլոր չորս հիմնական մրցաշարերի եզրափակիչներ։ Նախկինում, նույն թվականին, նա հաղթանակ է տարել Ավստրալիայի բաց առաջնությունում և Ուիմբլդոնի մրցաշարում և Ստանիսլաս Վավրինկային պարտվել է Ֆրանսիայի բաց առաջնությունում։

Այս մրցաշարում առաջին անգամ՝ 2010 թվականի ԱՄՆ բաց առաջնությունից հետո, որ Էնդի Մարրեյը Մեծ Սաղավարտի մրցաշարերում պարտություն է կրել մինչ որոշիչ փուլի մրցախաղերը, չորրորդ շրջանում պարտվելով Քևին Անդերսոնին։ Այդպիսով նա ավարտին հասցրեց Մեծ Սաղավարտի մրցաշարերում 18 անընդմեջ քառորդ եզրափակիչներին մասնակցությունը (վնասվածքի պատճառով բաց է թողել 2013 թվականի Ֆրանսիայի բաց առաջնությունը)։ Այս մրցաշարը վերջին Մեծ Սաղավարտի մրցաշարն էր նախկին թոփ-թենիսիստներ Մարդի Ֆիշի և Տոմի Հաասի համար։

## Դասակարգում

## Հատուկ հրավիրվածներ (WC)

#  Պիեռ Հյուգո Էրբեր *(Առաջին շրջան)*
#  Ռայան Շեյն *(Առաջին շրջան)*
#  Ֆրենսիս Տիաֆո *(Առաջին շրջան)*
#  Ռայան Հարիսոն *(Առաջին շրջան)*
#  Օստին Կրայչեկ *(Երկրորդ շրջան)*
#  Բյոռն Ֆրատանջելո *(Առաջին շրջան)*


  Լեյթոն Հյուիթ *(Երկրորդ շրջան)*
  Ջարեդ Դոնալդսոն *(Առաջին շրջան)*
  Տոմի Հաաս *(PR, Առաջին շրջան)*
  Մարդի Ֆիշ *(PR, Երկրորդ շրջան)*
  Ռադեկ Շտեպանեկ (PR, Առաջին շրջան)*
<li>  [[Ֆլորիան Մայեր]] *(PR, Առաջին շրջան)*
<li>  [[Յանկո Տիպսարևիչ]] *(PR, Առաջին շրջան)''

## Որակավորման մրցաշարի հաղթողներ

## Հիմնական ցանց
* Հապավումներ
** Q - Որակավորված
** WC - Wild card, Ջոկեր
** LL - Երջանիկ անհաջողակ
** PR - Պաշտպանված վարկանիշ



### Վերին ցանց
#### Բաժին 1

#### Բաժին 2

#### Բաժին 3

#### Բաժին 4

### Ստորին ցանց
#### Բաժին 5

#### Բաժին 6

#### Բաժին 7

#### Բաժին 8





### Վերին ցանց
#### Բաժին 1

#### Բաժին 2

#### Բաժին 3

#### Բաժին 4

### Ստորին ցանց
#### Բաժին 5

#### Բաժին 6

#### Բաժին 7

#### Բաժին 8





### Վերին ցանց
#### Բաժին 1

### Ստորին ցանց
#### Բաժին 2




### Վերին ցանց
#### Բաժին 1

### Ստորին ցանց
#### Բաժին 2



### Քառորդ եզրափակիչ

### Կիսաեզրափակիչ

### Եզրափակիչ

## Մասնակիցներն ըստ ազգությունների

## Ծանոթագրություններ

## Աղբյուրներ
* Պաշտոնական կայք 
* Տղամարդկանց մենախաղի մրցաշարի ցանց 
* Տղամարդկանց մենախաղի մրցաշարի արդյունքներ 
* ԱՄՆ բաց առաջնության տղամարդկանց մենախաղի եզրափակիչի մասնակիցներն ու հաղթողները

Կատեգորիա:ԱՄՆ-ի թենիսի բաց առաջնություն
Կատեգորիա:Մեծ սաղավարտի (թենիս) մրցաշարեր
Կատեգորիա:Թենիսի մրցաշարեր
Բլագոդատնի (այլ կիրառումներ)

**Բլագոդատնի**, կարող է վերաբերել՝
* Բլագոդատնի - գյուղ Ռուսաստանի Դաշնության Ռոստովի մարզի Ցելինսկի շրջանում
* Բլագոդատնի - խուտոր Ռուսաստանի Վոլգոգրադի մարզի Ֆրոլովսկի շրջանի կազմում
Գոռ Մարտիրոսյան

**Գոռ Մարտիրոսյան** (), հայ ֆուտբոլիստ։ Խաղում է պաշտպանի դիրքում։

## Կարիերա
Գոռ Մարտիրոսյանը «Բանանց» ֆուտբոլային ակումբի սան է։ Վաղ տարիքում հանդես է եկել «Բանանց» ֆուտբոլային ակումբի պատանեկան հավաքականում, հետագայում սկսել է հանդես գալ երիտասարդական հավաքականում։ Սակայն խաղադաշտ շատ քիչ է դուրս եկել։ 2009 թվականից Գոռը «Արարատ» ֆուտբոլային ակումբի խաղացող էր, չնայած հազվադեպ էր խաղադաշտ դուրս գալիս։ 2009 թվականի մրցաշրջանում նա խաղացել է ընդամենը 3 խաղ, երեքն էլ՝ որպես փոխարինող։ Առաջին խաղը «Արարատում» Մարիտրոսյանը անցկացրել է 17-րդ տուրում, «Միկայի» դեմ խաղում, որտեղ «Արարատը» պարտվել է 1:5 հաշվով։ 2010 թվականի մրցաշրջանը ավարտելուն պես Մարտիրոսյանը հեռացել է ակումբից։

## Ձեռքբերումներ
*  **«Արարատ» (Երևան)**
** 2009 թվականի Հայաստանի Սուպերգավաթի **հաղթող**։

## Ծանոթագրություններ

## Արտաքին հղումներ
* Պրոֆիլը ՖՖԱյի պաշտոնական կայքում 
* Պրոֆիլը footballdatabase.eu կայքում 

Կատեգորիա:Հայ ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ուրարտու 2-ի ֆուտբոլիստներ
Մեսրոպ Խանբաբյան

**Մեսրոպ Վազգենի Խանբաբյան** (), հայ ֆիզիոլոգ։ Բժշկական գիտությունների դոկտոր (1974), պրոֆեսոր (1984):

## Կենսագրություն
Մեսրոպ Խանբաբյանը ծնվել է Երևանում։ 1959 թվականին ավարտել է Երևանի բժշկական ինստիտուտը։ 1959 թվականից աշխատում է ՀՀ ԳԱԱ ֆիզիոլոգիայի ինստիտուտում, 1979-1981 թվականներին՝ հիշողության մոլեկուլային և բջջային մեխանիզմների լաբորատորիայի, 1981 թվականից՝ Հայաստանի պետական մանկավարժական համալսարանի մարդու և կենդանիների ֆիզիոլոգիայի ամբիոնի վարիչ։ Աշխատանքները վերաբերում են գերհույզի (ստրես) մեխանիզմներում գլխուղեղի տարբեր գոյացությունների դերի ուսումնասիրմանը։

Գլխուղեղի հետազոտությունների միջազգային կազմակերպության և մի շարք ակադեմիաների անդամ է։ ՀՀ ԳԱԱ ֆիզիոլոգների ընկերության փոխնախագահ, Բնապահպանության և կենսագործունեության անվտանգության գիտությունների միջազգային ակադեմիաների անդամ և փոխնախագահ։

Համահեղինակ է «Մարդու ֆիզիոլոգիայի հիմունքներ» (1998) բուհական դասագրքի։ Շուրջ 121 գիտական հոդվածների և 2 մենագրությունների հեղինակ է։

## Երկեր
* Ստրեսը և առողջությունը, Երևան, 2000։ 
*Норадренергические механизмы мозга, Л., 1981.
* Механизмы анализа афферентной импульсации в задней доле мозжечка. (пути и механизмы зрительной афферентации):

## Գրականություն
* Айриян А. П. Армянские учёные-медики. - Ер., 1998 - 276 с. ISBN 99930-1-001-7

## Ծանոթագրություններ

Կատեգորիա:Բժշկական գիտությունների դոկտորներ
Կատեգորիա:Երևանի պետական բժշկական համալսարանի շրջանավարտներ
Կատեգորիա:Հայ պրոֆեսորներ
Կատեգորիա:Հայ ֆիզիոլոգներ
Ալ-Ռամթա

**Ալ-Ռամթա** կամ պարզապես **Ռամթա** (), քաղաք Հորդանանի թագավորության հյուսիսում՝ Իրբիդի մուհաֆազայում։

Հռոմեական գերիշխանության տարիներին արաբական այս քաղաքը հայտնի էր *Ռամաթա* անվանումով։

## Աշխարհագրություն
Ալ-Ռամթան գտնվում է Հորդանանի հյուսիսում։ Այն նաև գտնվում է Իրբիդի մարզի հյուսիսարևելյան հատվածում՝ Սիրիայի Արաբական Հանրապետության սահմանի մոտ։

Ալ-Ռամթան գտնվում է Հորդանանի մայրաքաղաք Ամմանից 60 կմ հյուսիս։ Ծովի մակարդակից բացարձակ բարձրությունը կազմում է 502 մետր։

## Բնակչություն
Ըստ 2004 թվականի մարդահամարի տվյալների՝ Ալ-Ռամթա քաղաքի բնակչությունը կազմում է 71,433 մարդ։ Հիմնական բնակիչները արաբներն են, որոնք խոսում են հորդանանյան արաբերենով և դավանում իսլամ։

Ստորև ներկայացված է Ալ-Ռամթա քաղաքի բնակչության դինամիկ փոփոխությունը՝

## Կրթություն
Ալ-Ռամթա քաղաքում գործում են բազմաթիվ միջնակարգ դպրոցներ։ Քաղաքում գործում է Ալ-Ռամթայի գիտության և տեխնոլոգիաների պետական համալսարանը։

## Տես նաև
* Իրբիդի մարզ

## Ծանոթագրություններ

Կատեգորիա:1927 թվականին հիմնադրված բնակավայրեր
Ռաֆայել Խանամիրյան

**Ռաֆայել Մինասի Խանամիրյան** (), հայ քիթկոկորդականջաբան։ Բժշկական գիտությունների դոկտոր (1985), պրոֆեսոր (1988)։

## Կենսագրություն
Ռաֆայել Խանամիրյանը ծնվել է Երևանում։ 1961 թվականին ավարտել է Երևանի բժշկական ինստիտուտը։ 1988 թվականից եղել է Երևանի բժիշկների կատարելագործման ինստիտուտի քիթկոկորդականջաբանության ամբիոնի վարիչ, 1990-2008 թվականներին՝ Երևանի պետական բժշկական համալսարանի համանուն ամբիոնի վարիչ, 1990 թվականից՝ Արմենիա հանրապետական բժշկական կենտրոնի ղեկավար։ 1989-2001 թվականներին եղել է ՀՀ առողջապահության նախարարության գլխավոր քիթկոկորդականջաբան, 1991 թվականից՝ քիթկոկորդականջաբանության, գլխի և պարանոցի վիրաբուժության միջազգային ակադեմիաների անդամ, 1996 թվականից՝  ՀՀ քիթկոկորդականջաբանների գիտական ընկերության և արտոնագրային հանձանժողովի հայկական մասնաճյուղի նախագահ։

Աշխատանքները վերաբերում են միջին և ներքին ականջի ֆիզիոլոգիայի, ախտաբանության և լսողությունը լավացնող վիրահատության հարցերին, քթի և հարակից ծոցերի հիվանդությունների ախտորոշմանը, բուժմանը և կանխարգելմանը։

## Երկեր
* Диагностические и ситуационные задачи по оториноларингологии, Е., 1987. (համահեղինակ)
* Медикаментозные нарушения слуха, 1990:  
* Методы исследования слуха, Е., 1997. (համահեղինակ)
* Иммунологические аспекты нейросенсорной тутоухости, Е., 1998 . (համահեղինակ)
* Современные аспекты лечения деструктивных заболеваний и комбинированных деформаций наружного носа и носовой перегородки, Ереван : Зангак-97, 2007. (համահեղինակ)

## Ծանոթագրություններ

Կատեգորիա:Բժշկական գիտությունների դոկտորներ
Կատեգորիա:Երևանի պետական բժշկական համալսարանի շրջանավարտներ
Կատեգորիա:Հայ պրոֆեսորներ
Կատեգորիա:Հայ քիթկոկորդականջաբաններ
Վազրիկ Բազիլ

**Վազրիկ Բազիլ** (, ), հայազգի գերմանաբնակ գրող, ճառագիր, հրապարակախոս, հաղորդակցության և հանրային կապերի մասնագետ, քաղաքական տեխնոլոգ, դասախոս, գերմանախոս երկրների ճառագիրների ասոցացիայի նախկին նախագահ, փիլիսոփայության դոկտոր, սփյուռքահայ կոմպոզիտոր և ջութակահար Լյուդվիգ Բազիլի որդին։

## Կենսագրություն
Վազրիկ Բազիլը ծնվել է 1966 թվականին Մյունխենում։ Ծնողները եղել են պարսկահայեր։ Մինչև Վազրիկ Բազիլի ծնվելը նրանք տեղափոխվել են Գերմանիա։ Մայրը` տիկին Ցողիկը, որդուն ուսման է տալիս Վենետիկի Մխիթարյան միաբանությունում։ Այնուհետև Վազրիկ Բազիլը ուսումը շարունակում է Հռոմի Գրիգորյան պապական համալսարանում։ Այստեղ նա ուսումնասիրում է փիլիսոփայություն, աստվածաբանություն, հոգեբանություն, և վերադառնալով Մյունխեն սովորում է գերմանական գրականություն և հանրային կապեր։ Գիտությունների թեկնածուի  կոչումը Վազրիկ Բազիլը  ստացել է Մյունխենի համալսարանի փիլիսոփայության ամբիոնում։  Ուսանելու տարիներին զուգահեռ պատգամավորների համար ճառեր է գրել և դարձել հայտնի։ Երկար տարիներ Վազրիկ Բազիլն աշխատել է Գերմանիայի Բունդեսթագում, «Լոյկորեա» հիմնադրամում, Սաքսոնիա երկրամասի  սպորտի և մշակույթի նախարարությունում։ 2010—2016 թվականներին նա եղել է գերմանախոս ճառագիրների ընկերակցության նախագահը և մոտ քսանհինգ տարի անդամակցել է «Գերմանական հանրային կապերի ընկերակցությանը»։  2010—2014 թվականներին Վազրիկ Բազիլը «Գերմանական հանրային կապերի մրցանակի հանձնաժողովի անդամ» է եղել և նաև մի քանի կազմակերպությունների հանրային կապերի  խորհրդատուն։ 2016 թվականից նա հաղորդակցության և հանրային կապերի անկախ փորձագետ–խորհրդատու է։ Բազիլը ճառեր է գրել Գերմանիայի կանցլեր Անգելա Մերկելի և մի շարք պաշտոնատար մարդկանց համար։ Նա մի շարք գրքերի հեղինակ է։ Նրա հայաստանյան առաջին այցը 2007 թվականին էր։ 2016 թվականի այցի ժամանակ նա դասախոսություններով ելույթ է ունեցել Գևորգյան Հոգևոր Ճեմարանում և «Հայկական Փի Ար ասոցիացիայի» հանրային կապեր դպրոցում։ Հանրային կապերի հայկական դպրոցի հետ համագործակցելու համար, Վազրիկ Բազիլին  շնորհվեց «Պատվավոր անդամ» կոչումը։

## Աղբյուրներ
*https://www.a1plus.am/49722.html
*http://ankakh.com/article/49458/%E2%80%8Bhayyere-pyetq-e-dzyerbazatvyen-inqnathangaranatsman-dzgtumits--vazrik-bazil 
*http://www.lib.mindiaspora.am/wp-content/uploads/2012/2012-04-15/03-vazrik-bazil-1.pdf Վազրիկ Բազիլի բանաստեղծություններից

## Ծանոթագրություններ

Կատեգորիա:Գերմանագիր հայ արձակագիրներ
Կատեգորիա:Գերմանալեզու գրողներ
Կատեգորիա:Գերմանահայ արձակագիրներ
Կատեգորիա:Գերմանահայ հասարակական գործիչներ
Կատեգորիա:Գերմանացի հրապարակախոսներ
Նինել Իփեքչյան

**Նինել Մնացականի Իփեքչյան** (), հայ նյարդաձևաբան։ Կենսաբանական գիտությունների դոկտոր (1996)։

## Կենսագրություն
Նինել Իփեքչյանը ծնվել է Երևանում։ 1959 թվականին ավարտել է Երևանի բժշկական ինստիտուտը։ 1961 թվականից աշխատում է ՀՀ ԳԱԱ Ֆիզիոլոգիայի ինստիտուտում, 1970 թվականից՝ ավագ գիտաշխատող, 1975 թվականից՝ Վեգետատիվ նյարդային համակարգի ֆիզիոլոգիայի լաբորատորիայի առաջատար գիտաշխատող։

Շուրջ 40 գիտական աշխատանքների հեղինակ է։ Աշխատանքները վերաբերում են գլխուղեղի կեղևի հուզական, կապակցական և շարժողական կենտրոնների արտատար կապերին։

## Երկեր
* Количественные характеристики ассоциативных проекций поля 4y на подполя сенсомоторной и теменной коры мозга кошки, Морфология, научно-теоретический медицинский журнал, 2005, том 127, N 1.
* Эфферентные связи теменной ассоциативной области коры мозга, Ереван, 46 стр.

### Հրատարակություններ
* Structural Basis of the Inhibitory Functions of the Efferent Systems of the Parietal Cortex., Ipekchyan N. M. // Neuroscience and Behavioral Physiology. 2012. V.42. № 9. Р.988-995.
* Сравнительный анализ корково-таламических проекций полей 5 и 7 теменной коры., Ипекчян Н.М. // Журнал "Морфология". Санкт-Петербург. 2010. Т.137. №1. С.14-1

## Գրականություն
* Айриян А.П. Армянские учёные-медики // Ер., 1998 - ISBN 99930-1-001-7

## Ծանոթագրություններ

Կատեգորիա:Երևանի պետական բժշկական համալսարանի շրջանավարտներ
Կատեգորիա:Կենսաբանական գիտությունների դոկտորներ
Կատեգորիա:Հայ նյարդաձևաբաններ
Սեպտեմվրի

**Սեպտեմվրի** (), քաղաք Բուլղարիայի հարավային հատվածում՝ Պազարջիկի մարզում։

Քաղաքի անվանումը բառացիորեն բուլղարերենից թարգմանաբար նշանակում է *սեպտեմբերին*։ Քաղաքը գտնվում է Վերին Թրակիայի դաշտավայրի արևմուտքում՝ մարզկենտրոն Պազարջիկից 19 կմ (կամ 12 մղոն) հեռավորության վրա։

Հանդիսանում է նույնանուն շրջանի վարչական կենտրոնը։ 2009 թվականի դեկտեմբերի տվյալներով քաղաքը ունի 8,422 մարդ բնակչություն։

## Պատմություն
Հին ժամանակներում քաղաքը պատկանել է նախ և առաջ հին հույներին և ապա՝ հռոմեացիներին։ Հռոմեական կայսրության թուլացումից հետո այն անցել է վերջինիս իրավահաջորդ հանդիսացող Բյուզանդական կայսրությանը։

14-րդ դարում քաղաքը և ամբողջ Բուլղարիան հայտնվել է Օսմանյան կայսրության տիրապետության տակ։ Օսմանյան կայսրության տիրապետության ժամանակահատվածում 15-րդ դարում քաղաքը վերակառուցվել է և վերանվանվել ի պատիվ Սառա խայն բեյի։

Դրան հաջորդած ժամանակաշրջաններում Սեպտեմվրին վերածվեց տիպիկ երկաթուղային քաղաքի։ Այն կարևոր նշանակություն ուներ ոչ միայն Բուլղարիայում, այլ նաև ամբողջ Բալկանյան տարածաշրջանում։

## Տես նաև
* Բուլղարիայի քաղաքների ցանկ
* Դոբրոնիշտե

## Ծանոթագրություններ

Կատեգորիա:Բուլղարիայի քաղաքներ
Լեոնիդ Կուրավլյով

**Լեոնիդ Վյաչեսլավովիչ Կուրավլյով** (, ), թատրոնի և կինոյի խորհրդային և ռուսական դերասան։ ՌԽՖՍՀ վաստակավոր արտիստ (1965թ.), ՌԽՖՍՀ ժողովրդական արտիստ (1976 թ.):

## Կենսագրություն
Լեոնիդ Կուրավլյովը ծնվել է Մոսկվայում։ Նրա հայրը` «Սալյուտ» ավիագործարանում փականագործ էր, իսկ մայրը` վարսահարդար: 1941 թ. նրա մորը, ստահոդ մեղադրանքով աքսորել են հյուսիս` Մուրմանսկի մարզի Զաշեեկ գյուղը, որտեղ Լեոնիդը, Իմանդրա լճի ափին անց է կացրել իր մանկության մի քանի տարիները։ Դպրոցում նա սովորում էր ոչ այնքան լավ, հատկապես դժվարանում էր մաթեմատիկայի, քիմիայի և ֆիզիկայի ասպարեզներում։ Ինչպես հետագայում խոստովանել էր Կուրավլյովը, դա իր ազդեցությունն է ունեցել մասնագիտության ընտրության հարցում։

1953 թվականին նա փորձել է ընդունվել Կինեմատոգրաֆիայի համամիութենական պետական ինստիտուտը, սակայն առաջին փորձն անհաջողության է մատնվել։ Հաջորդ փորձը կայացել է 1955 թվականին։ Այս անգամ հաջողությամբ հանձնել է քննությունները և ընդունվել դերասանական բաժին։

Կինոյում Լեոնիդ Կուրավլյովի դեբյուտը կայացել է, երբ դեռ նա ուսանող էր։ Դա 1958 թվականին նկարահանված «Այսօր արձակում չի լինելու» կինոնկարն էր։ 1960 թվականին նկարահանվել է Միխայիլ Շվեյցերի «Միչման Պանինը» կինոնկարում։ Լեոնիդ Կուրավլյովը վառ արտահայտված բնավորության դերասան է։

1990-ական թվականների վերջերին, հեռուստատեսությամբ վարում էր «Գրքերի աշխարհը Լեոնիդ Կուրավլյովի հետ» հաղորդումը, որտեղ պատմում էր նոր լույս տեսած գրքերի մասին։

## Անձնական կյանքը
1960 թվականին Լեոնիդ Կուրավլյովն ամուսնացել է Նինա Կուրավլյովայի հետ։ Վերջինս անգլերենի ուսուցչուհի էր և դպրոցի տնօրեն։ Նրանք ծանոթացել էին, երբ Լեոնիդը 16 տարեկան էր, իսկ Նինան` 13։ Միասին ապրել են 52 տարի։ Համատեղ կյանքի ընթացքում ունեցել են երկու երեխա` մեկ դուստր և մեկ որդի: Նինա Կուրավլյովան մահացել է 2012 թվականին։ Կնոջ մահից հետո Լեոնիդ Կուրավլյովը վարել է մեկուսի կյանք։ Մահացել է 2022 թվականի հունվարի 30-ին։

## Ֆիլմագրության ընտրանին

## Ծանոթագրություններ

Կատեգորիա:«Հայրենիքին մատուցած ծառայությունների համար» 4-րդ աստիճանի շքանշանի ասպետներ
Կատեգորիա:Թատրոնի դերասաններ
Կատեգորիա:Թոքաբորբից մահացածներ
Կատեգորիա:Խորհրդային դերասաններ
Կատեգորիա:ՌԽՖՍՀ ժողովրդական արտիստներ
Կատեգորիա:ՌԽՖՍՀ վաստակավոր արտիստներ
Կատեգորիա:Ռուս դերասաններ
Կատեգորիա:Ռուս հաղորդավարներ
Կատեգորիա:Ռուս հնչյունավորողներ
Կատեգորիա:Ռուսաստանի «Հայրենիքին մատուցած ծառայությունների համար» շքանշանակիրներ
Կատեգորիա:Ռուսաստանի հեռուստատեսության դերասաններ
Կատեգորիա:ՎԳԻԿ-ի շրջանավարտներ
Դյորդ Սաբադ

**Դյորդ Սաբադ** (, ), հունգարացի պատմաբան և պետական գործիչ, Հունգարիայի Ազգային ժողովի նախագահ (1990-1994)։

## Կենսագրություն
Դյորդ Սաբադը ծնվել է 1924 թվականի օգոստոսի 4-ին Ռումինիայի Արադ քաղաքում։ Numerus Clausus համակարգի պատճառով չկարողանալով ընդունվել բարձրագույն ուսումնական հաստատություն՝ մինչև 1944 թվականն աշխատել է որպես այգեպանի օգնական, ապա ուղարկվել է հրեական աշխատանքային ճամբար, որտեղից փախել է նույն թվականի մարտին։ 1950 թվականին Դյորդ Սաբադն ավարտել է Բուդապեշտի համալսարանի պատմության ֆակուլտետը՝ ստանալով արխիվարիուսի (դիվանապահ) մասնագիտություն։ 1955 թվականին Դյորդ Սաբադը պաշտպանել է թեկնածուական, իսկ 1969 թվականին՝ դոկտորական ատնախոսութուն։ 1956 թվականին նրան շնորհվել է դոցենտի կոչում, 1970 թվականին՝ պրոֆեսորի, իսկ 1994 թվականին նա դարձել է Բուդապեշտի համալսարանի պատվավոր պրոֆեսոր։

Դյորդ Սաբադն զբաղվել է Հունգարիայի տնտեսագիտական ու սոցիալական պատմության, բուրժուական վերափոխումների առանձնահատկությունների ուսումնասիրությամբ, ապա ազգային ու դեմոկրատական շարժման հարցերով։

1982 թվականին Դյորդ Սաբադն ընտրվել է Հունգարիայի գիտությունների ակադեմիայի թղթակից-անդամ, 1998 թվականին՝ իսկական անդամ։ 1985-1990 թվականներին նա եղել է հունգարա-լեհական պատմական հանձնաժողովի նախագահը։

1945-1946 թվականներին անդամակցել է Մանր սեփականատերերի անկախ կուսակցությանը։ 1956 թվականի Հունգարական հեղափոխության ընթացքում ընտրվել է Բուդապեշտի համալսարանի հեղափոխական կոմիտեի անդամ։ Հեղափոխության ճնշումից հետո ենթարկվել է հետապնդումների, սակայն նրա դեմ քրեական գործ չի հարուցվել։ Հասարակական-քաղաքական կյանք վերադարձել է միայն 1987 թվականին։

Դյորդ Սաբադը եղել է Հունգարիայի դեմոկրատական ֆորումի հիմնադիրներից մեկը։ 1989 թվականին ընտրվել է կուսակցության նախագահության անդամ, կուսակցության աշխատանքներին մասնակցել է մինչև 1994 թվականը։

1990 թվականի մայիսին Դյորդ Սաբադն ընտրվել է Հունգարիայի Ազգային ժողովի պատգամավոր և նախագահի տեղակալ, իսկ երեք ամիս անց դարձել է Ազգային ժողովի նախագահ։ Հունգարիայի դեմոկրատական ֆորումի կազմալուծումից հետո՝ 1996 թվականին, միացել է Հունգարիայի դեմոկրատական ժողովրդական կուսակցությանը։ Վերջինս իր գործունեությունն ավարտել է 1999 թվականին, իսկ 2001 թվականին Դյորդը Սաբադը որոշել է հեռանալ քաղաքականությունից։

Դյորդ Սաբադը մահացել է 2015 թվականի հուլիսի 3-ին Բուդապեշտում։

## Պարգևներ
* «Ծառայությունների համար» շքանշանի մեծ խաչ (2000)
* Հունգարիայի Ժողովրդական Հանրապետության Գիտությունների ակադեմիայի մրցանակ (1965, 1973)
* Եվրոպայի խորհրդի մրցանակ (1991)
* Իշտվան Սեչենիի մրցանակ (2006)

## Ծանոթագրություններ

## Գրականություն
*MTI Ki Kicsoda 2009, Magyar Távirati Iroda Zrt., Budapest, 2008, 1017. old., ISSN 1787-288X

## Արտաքին հղումներ
*Szabad György 1996-os országgyűlési életrajza
*György Szabad passed away, index.hu, 3 հուլիսի, 2015 
* Szabad György

Կատեգորիա:Բուդապեշտի համալսարանի շրջանավարտներ
Կատեգորիա:Հունգարացի պատմաբաններ
Կատեգորիա:Հունգարացի պետական գործիչներ
Հակոբ Մկրտչյան

**Հակոբ Մկրտչի Մկրտչյան** (), հայ լեզվաբան, բարբառագետ։ Բանասիրական գիտությունների թեկնածու (1951)։

## Կենսագրություն
Հակոբ Մկրտչյանը ծնվել է Ալեքսանդրապոլում, որտեղ միջնակարգ կրթությունն ավարտելուց հետո տեղափոխվել է Երևան և Վահան Չերազի և նրա կնոջ խորհրդով սովորել Երևանի Խաչատուր Աբովյանի անվան հայկական մանկավարժական ինստիտուտի լեզվագրական ֆակուլտետում, միաժամանակ զբաղվել է ուսուցչական աշխատանքով։ 1939-1946 թվականներին աշխատել է Աղինի շրջանի դպրոցներում, եղել է հայոց լեզվի ուսուցիչ, ուսմասվար, շրջանային ժողկրթբաժնի տեսուչ և պրոֆմիության շրջանային կոմիտեի նախագահ։ 1946-1949 թվականներին եղել է Հայաստանի ԳԱ Հրաչյա Աճառյանի անվան լեզվի ինստիտուտի ավագ գիտաշխատող, 1961-1962 թվականներին աշխատել է «Պատմաբանասիրական հանդեսում»։ 1962 թվականից Հայկական պետական հեռակա մանկավարժական ինստիտուտում եղել է նախ մանկավարժության, ապա՝ հայոց լեզվի և գրականության ֆակուլտետի դեկան։ 1967 թվականին տեղափոխվել է Խաչատուր Աբովյանի անվան հայկական պետական մանկավարժական ինստիտուտ, աշխատել հայոց լեզվի, ապա՝ հայոց լեզվի և տարրական ուսուցման մեթոդիկայի ամբիոններում, դոցենտի պաշտոնով։ Եղել է նաև կուլտուրայի և երաժշտության, մանկավարժության և տարրական ուսուցման մեթոդիկաների, նախադպրոցական մանկավարժության և հոգեբանության ֆակուլտետների դեկան, հոգեբանության ամբիոնի վարիչ, մանկավարժության և տարրական ուսուցման մեթոդիկայի ֆակուլտետի դեկան։ Դասախոսել է նաև Երևանի պետական համալսարանում (լատիներեն լեզվի դասընթաց), Վալերի Բրյուսովի անվան ռուսաց և օտար լեզուների ինստիտուտում (բարբառագիտություն, լեզվաբանության ներածություն, ժամանակակից հայոց լեզու և գրաբար)։

## Ստեղծագործություններ
Հեղինակել է մի շարք գիտական աշխատություններ՝ «Կարնո բարբառը» մենագրությունը, «Արարատյան բարբառը» ուսումնասիրությունը և նույն բարբառի հսկայածավալ բառարանը` «Բառարան Արարատյան բարբառի»։ Մասնագիտական խմբագրման է ենթարկել մի շարք բարբառագիտական ուսումնասիրություններ, ինչպես նաև «Հայ ժողովրդական հեքիաթների» 1-4 հատորներ, խմբագրել է մի շարք ուսմնամեթոդական ձեռնարկներ, տպագրել է մի շարք հոդվածներ Հայկական սովետական հանրագիտարանում։

## Ծանոթագրություններ

Կատեգորիա:Բանասիրական գիտությունների թեկնածուներ
Կատեգորիա:Գիտությունների թեկնածուներ
Կատեգորիա:ԵՊՀ դասախոսներ
Կատեգորիա:ՀՊՄՀ շրջանավարտներ
Կատեգորիա:Հայ բարբառագետներ
Կատեգորիա:Հայ լեզվաբաններ
Կատեգորիա:Հայ մանկավարժներ
Վահան Կաժոյան

**Վահան Ավետիքի Կաժոյան** (), հայ նկարիչ, գրաֆիկ, նկարիչ-ձևավորող։ Երկրորդ համաշխարհային պատերազմի Արևելյան ռազմաճակատի (*«[[Հայրենական մեծ պատերազմ (տերմին)|Հայրենական մեծ պատերազմ]]»*, 1941-1945) մասնակից։

## Կենսագրություն
Վահան Կաժոյանը ծնվել է Լենինականում։ 1941 թվականին ավարտել է Երևանի Փանոս Թերլեմեզյանի անվան գեղարվեստի ուսումնարանը։

Մասնակցել է Երկրորդ համաշխարհային պատերազմին՝ մինչև հաղթանակ։ Եղել է մի քանի ռազմաճակատներում (Անդրկովկասյան-1942 թվական, 82-րդ գվարդիական գնդում որպես հրաձիգ, 1-ին Բելոռուսական- 1944 թվականի ապրիլից, 28-րդ բանակի 157-րդ հրետանային գնդում)։ Պարգևատրվել է բազմաթիվ մարտական շքանշաններով ու մեդալներով և միայն 1946 թվականի մայիսին զորացրվել է բանակից։

1959 թվականից եղել է Հայաստանի նկարիչների միության, 1985 թվականից՝ Նկարիչների եվրոպական ասոցիացիայի անդամ։ Մասնակցել է հանրապետական, միջազգային մի շարք ցուցահանդեսների, անհատական ցուցահանդեսներ է ունեցել Բուդապեշտում, Պրահայում, Բեյրութում, Փարիզում, Զագրեբում, Լոս Անջելեսում և այլուր։

## Անդամակցություն
*Նկարիչների եվրոպական ասոցիացիայի անդամ
*Հայաստանի նկարիչների միության անդամ

## Ստեղծագործություններ
* «Երիտասարդ լուսանկարիչներ», 1954
* «Արարատ լեռ», 1992
* «Նատյուրմորտ. Կակաչներ», 1993
* «Սևանա լիճ», 1993
* «Նատյուրմորտ. Երիցուկներ»

### Գրքերի նկարազարդումներ
* Արևիկ այբբենարան, Երևան։ 1986։
* Արևիկ այբբենարան, Երևան։ 1988։
* Արևիկ այբբենարան, Երևան։ 1989։
* Արևիկ այբբենարան, Երևան։ 1990։

## Ծանոթագրություններ

Կատեգորիա:Հայ գրաֆիկներ
Կատեգորիա:Հայ նկարիչներ
Կատեգորիա:Հայաստանի նկարիչների միության անդամներ
Կատեգորիա:Հայրենական մեծ պատերազմի հայ մասնակիցներ
Թերմեզ

**Թերմեզ** (; ; ;  *Termez, Tirmiz*;  *Tirmidh*), փոքր քաղաք Ուզբեկստանի հարավում՝ Աֆղանստանի սահմանի մոտ։ Այն Ուզբեկստանի ամենատաք վայրն է։ Ունի 140404 (հունվարի 1, 2005) բնակչություն, Սուրխանդարյայի մարզի կենտրոնն է։

## Ծագումնաբանություն
Քաղաքի ժամանակակից անունը ծագել է սողդիանա լեզվով **Tarmiδ** բառից, որն իր հերթին ծագել է հին պարսկերեն **tara-maiθa**-ից, որը նշանակում է  «անցման վայր»։ Հին ժամանակներում քաղաքը կարևոր վայր էր Ամուդարյա գետը հատելու համար։

Որոշները քաղաքի անունը կապում են հունարեն **thermos** «տոթ» բառի հետ, որը եկել է Ալեքսանդր Մակեդոնացու ժամանակներից։ Մյուսները ենթադրում են, որ բառը ծագել է սանսկրիտի **taramato** բառից, որը նշանակում է «գետի ափին»։

## Պատմություն
Քաղաքը հիմնադրվել է մ.թ.ա. 2-րդ դարում Ամուդարյա գետի ափին և հիմնադիր՝ հունա-բակտրիական պետության թագավոր Դեմետրեի անունով կոչվել է Դեմետրիա։

## Ճարտարապետություն
Քաղաքը բաղկացած էր երկու հիմնական հատվածներից՝ միջնաբերդից և բուն քաղաքից։ Միջնաբերդը տեղադրված էր Ամուդարյայի բարձրադիր ափին և ամփոփված էր ուղղանկյուն պարագծով աշտարակավոր պասպապատի մեջ։ Քուշանների ժամանակ ընդարձակ քաղաքը՝ 500 հեկտար տարածությամբ՝ հարավից և արևմուտքից սահմանակից էր գետին, իսկ ցամաքի կողմից՝ պաշտպանական պարիսպներին ու հողմապատնեշներին։ Կար ջրանցք, որը հոսում էր քաղաքի ներսով՝ բաժանելով այն երկու մասերի։ Թերմեզը բազմակի վերակառուցումների է ենթարկվել, որի ժամանակ հունա-բակտրիական Դեմետրիայի կորիզը միջնաբերդի է վերածվել։

Չնայած Թերմերզը կրել է հելլենիստական քաղաքաշինության ազդեցությունը, այնուհանդերձ այն ուներ որոշակի արտահայտված տեղական, տիպիկ միջինասիական-արևելյան հատկանիշներ։

## Ֆիզիկական և աշխարհագրական բնութագրերը
### Աշխարհագրություն
Թերմեզը Ուզբեկստանի ամենահարավային քաղաքն է։ Այն գտնվում է Ամու Դարյա գետի աջ ափին, որի երկայնքով անցնում է Ուզբեկստանի սահմանը Աֆղանստանի հետ Սուրխանդարյա գետի միախառնման կետով։

Ամու Դարյա գետի վրա գտնվող քաղաքը հյուրընկալում է երկրի ամենամեծ գետային նավահանգիստը, որտեղ գտնվում է Ուզբեկստանի Ամու Դարյա գետի նավատորմը։

Հեռավորությունը Աֆղանստանի Մազարի Շարիֆից ավտոմոբիլային կամ երկաթուղային ճանապարհով մոտ 80 կմ է, մինչև Քաբուլ ՝ ավելի քան 425 կմ։

Դուշանբե (հյուսիս-արևելքում)՝ ավելի քան 235 կմ, մինչև Կարշի (հյուսիս-արևմուտքում)՝ մոտ 250 կմ, մինչև Սամարղանդ (հյուսիսում)՝ մոտ 330 կմ, մինչև Բուխարա (հյուսիսում) հեռավորությունը. արևմուտք)՝ մոտ 430 կմ, դեպի Տաշքենդ (հյուսիս-արևելքում)՝ մոտ 650 կմ։

### Կլիմա
Թերմեզի կլիման տաք անապատ է՝ մեղմ, բայց նման լայնության համար՝ համեմատաբար ցուրտ ձմեռներով (տաք օրերով և զով գիշերներով, երբեմն հնարավոր են բավականին լուրջ ցուրտ կամ ձյան տեղումներ) և բացառիկ շոգ ամառներ։

Տեղումների ճնշող մեծամասնությունը ընկնում է նոյեմբեր-ապրիլ ամիսներին՝ չափազանց հազվադեպ ամառային անձրևներով։ Օդի միջին տարեկան խոնավությունը 55% է։ Քամու միջին տարեկան արագությունը 2,9 մ/վ է։

Տարեկան միջին ջերմաստիճանը +17,5&nbsp;°C է (ԽՍՀՄ ամենատաք քաղաքը)։

2014 թվականի փետրվարի 4-ին քաղաքում դիտումների ողջ պատմության ընթացքում գրանցվել է բացարձակ նվազագույն ջերմաստիճան՝ −21,7&nbsp;°C։

## Ծանոթագրություններ

Կատեգորիա:1929 թվականին հիմնադրված բնակավայրեր
Կատեգորիա:Համաշխարհային ժառանգության նախնական ցանկ
Կատեգորիա:Մետաքսի ճանապարհի բնակավայրեր
Կատեգորիա:Ուզբեկստանի քաղաքներ
Տորամ Օտ

**Տորամ Օտ** (, ), համայնք Ֆրանսիայում, որը գտնվում է Պրովանս Ալպեր Լազուր ափ մարզի Վերին Ալպերի Պրովանսի գավառում։ Մտնում է Ալոս Կոլմար կանտոնի կազմի մեջ։ Կոմունայի շրջանը՝ Կաստելան։

Համայնքի INSEE կոդ՝ 04219։

## Բնակչություն
Համայնքի բնակչությունը 2008 թվականին կազմում էր 228 մարդ։

## Տնտեսություն
Տնտեսության հիմքը կազմում է գյուղատնտեսությունը։ Հիմնականում զբաղվում են անասնապահության հետևյալ ճյուղերով՝ այծաբուծություն, խոզաբուծություն, խոշոր եղջերավոր անասունների բուծում։ Բուսաբուծության մեջ մշակում են հիմնականում հացահատիկ և կարտոֆիլ։

2007 թվականի տվյալներով 146 աշխատունակ տարիքի մարդկանցից (15-64 տարեկան) 99-ը տնտեսապես ակտիվ էին, 47-ը անգործ (ակտիվության ցուցանիշը 67,8 %, 1999 թվականին եղել է՝ 70,7 %)։ 99 աշխատունակ բնակիչներից 91-ը աշխատում էին (48 տղամարդ և 43 կին), անաշխատանք էին 8-ը (4 տղամարդ և 4 կին)։ 47 անգործ մարդկանցից 8-ը աշակերտներ կամ ուսանողներ են, 23-ը թոշակառու, 16-ը չէին աշխատում այլ պատճառներով։

## Պատկերասրահ

Պատկեր:Peyresc Village.jpg|Տորամ Օտ
Պատկեր:Train des pignes 04.jpg|Կայարան


## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* 
* 

Կատեգորիա:Ֆրանսիայի համայնքներ
Արգոխ

**Արգոխ** (), գյուղ Վրաստանում։ Գտնվում է Կախեթի մարզի Ախմետայի շրջանում։

## Դիրք
Գյուղը գտնվում է Ախմետայից հյուսիս-արևմուտք։

## Պատմություն
2000 թվականից հետո օսերը սկսեցին մասսայաբար լքել գյուղը վրացական իշխանությունների ճնշումների պատճառով։

## Ծանոթագրություններ

## Արտաքին հղումներ
* Օսերը մասսայաբար լքում են Արգոխը։ Վրաստանի նորություններ, 14 հուլիսի 2009

Կատեգորիա:Ախմետայի շրջան
Կատեգորիա:Վրաստանի գյուղեր
Պարզեցված անգլերեն Վիքիպեդիա

**Պարզեցված անգլերենով Վիքիպեդիա** (), Վիքիպեդիա օնլայն հանրագիտարանի անգլերեն լեզվով տարբերակներից, հիմնականում գրված պարզ և հատուկ անգլերենով։ Բացվել է 2003 թվականի նոյեմբերի 17-ին։ Կայքը ստեղծվել է «տարբեր կարիքներ ունեցող մարդկանց, ինչպես օրինակ՝ ուսանողներ, երեխաներ, սովորելու հետ կապված դժվարություններ ունեցող մեծահասակների և անգլերեն սովորող մարդկանց» հանրագիտարանային տեղեկություններ տրամադրելու համար։ -ի դրությամբ հանրագիտարանն ունի ավելի քան  հոդված, և ավելի քան  գրանցված մասնակից, որոնցից –ը ակտիվ են։

Պարզեցված անգլերեն Վիքիպեդիայի հոդվածները սովորաբար ավելի կարճ են, քան Անգլերեն Վիքիպեդիայի համապատասխան հոդվածները, հիմնականում ներկայացված են միայն հիմնական տեղեկությունները։ Թիմ Դոուլինգը *[[The Guardian]]* լրագրում նշում է, որ ի տարբերություն Անգլերեն Վիքիպեդիայում հաճախ հանդիպող անտեղի ձգձգված հադվածների, Պարզեցված անգլերեն Վիքիպեդիան տրամադրում է որպես կանոն ընդունված փաստեր և հազվադեպ է հավելյալ տեղեկություն պարունակում։ Կայքի ինտերֆեյսը նույնպես ավելի պարզ է․ օրինակ՝ Անգլերեն Վիքիպեդիայի «Random article»–ի փոխարեն օգտագործվում է «Show Any Page»–ը, «edit»–ի փոխարեն՝ «change», page «does not exist»–ի փոխարեն՝ «not yet started»։ Նախագիծն օգտագործում է շուրջ 2,000 անգլերեն բառ և հիմնված է պարզ անգլերենի վրա (850 բառ ունեցող միջազգային օժանդակ լեզու, որը ստեղծել է Չարլզ Քեյ Օգդենը 1920-ականներին)։

Ֆաբիեն Սնաուերի կարծիքով Պարզեցված անգլերեն Վիքիպեդիայի պարզ ներկայացման ոճը իդեալական է անգլերեն սովորող սկսնակների համար։ Պարզեցված անգլերեն Վիքիպեդիայի նյութերը հիմք են հանդիսացել «Մեկ հանրագիտարան յուրաքանչյուր երեխայի» նախագծի համար։

## Ծանոթագրություններ

## Արտաքին հղումներ

*Պարզեցված անգլերեն Վիքիպեդիայի գլխավոր էջը
*Պարզեցված անգլերեն Վիքիպեդիայի բջջային տարբերակը

Կատեգորիա:Անգլերեն կայքեր
Կատեգորիա:Անգլերեն հանրագիտարաններ
Գորիսի Վ․ Վաղարշյանի անվան պետական դրամատիկական թատրոն

**Գորիսի Վ․ Վաղարշյանի անվան պետական դրամատիկական թատրոն**, սկզբնավորվել է 1888 թվականին, թատերասերների ներկայացումներով։ 1920-ական թվականների սկզբին գործել է որպես ինքնագործ թատերախումբ։ Համալրվելով մասնագետ ուժերով՝ 1936 թվականից դարձել է պետական, 1944 թվականից կոչվել Վաղարշ Վաղարշյանի անունով, գործել մինչև 1960 թվականին, վերաբացվելով 1985 թվականին։

## Բեմադրություններ
Խաղացանկում էին՝ Գաբրիել Սունդուկյանի «Էլի մեկ զոհ», Հակոբ Պարոնյանի «Պաղտասար աղբար», Մուրացանի «Ռուզան», Շիրվանզադեի «Նամուս», Վաղարշյանի «Օղակում», Դերենիկ Դեմիրճյանի «Երկիր հայրենի», Կ․ Սիմոնովի «Ռուս մարդիկ», Շեքսպիրի «Օթելլո», Մոլիերի «Դոն Ժուան» և այլն։

Թատերախմբի կազմում էին՝ ռեժիսորներ Ս․ Մանուչարյանը, Ց․ Սողոմոնյանը, Բ․ Շաքարյանը, Ե․ Ծատուրյանը, Բենիկ Բժիկյանը, Հ․ Կարապետյանը, Ա․ Թորոսյանը, դերասան-դերասանուհիներ Վ․ Խուրշուդյանը, Մ․ Ղազարյանը, Ս․ Խորենյանը, Ռ․ Մուսայելյանը, Վ․ Առաքելյանը, Գ․ Գևորգյանը, Զարեհ Տեր-Կարապետյանը, նկարիչներ Վ․ Խշտոյանը, Գ․ Պարոնյանը և ուրիշներ։

Թատրոնում պիեսներ են բեմադրել նաև Ամո Խարազյանը, Տիգրան Շամիրխանյանը, Գուրգեն Գաբրիելյանը, Վաղարշ Վաղարշյանը, ելույթներ ունեցել Վահրամ Փափազյանը, Հրաչյա Ներսիսյանը, Ավետ Ավետիսյանը, Գուրգեն Ջանիբեկյանը, Դավիթ Մալյանը։

Վերաբացվելուց հետո (առաջին ներկայացումը Վահրամ Փափազյանի «Ժայռ» 1986) բեմադրվել են Շիրվանզադեի «Պատվի համար», Շեքսպիրի «Սխալների կոմեդիա» և այլն։ Թատերախմբում էին (1987) Երվանդ Մանարյանը (գեղ․ ղեկավար), Ակսել Բակունցը (նկարիչ), դերասաններ՝ ՀԽՍՀ ժողովրդական արտիստ Մ․ Ղազարյանը, Գ․ Սարգսյանը, Հ․ Գյուրջյանը, Մ․ Պետրոսյանը, Ա․ Ասատրյանը, Գ․ Կոտկյանը, Ս․ Սայունցը և ուրիշներ։ Թատրոնի դերասանների ուժերով Քաղաքային տանը կից 1986 թվականից տրվել են տիկնիկային ներկայացումներ։

## Տես նաև
* Գյումրիի Վարդան Աճեմյանի անվան պետական դրամատիկական թատրոն
* Հրաչյա Ղափլանյանի անվան դրամատիկական թատրոն

## Ծանոթագրություններ

թ
Կատեգորիա:Հայաստանի դրամատիկական թատրոններ
Սիմյան լա Ռոտոնդ

**Սիմյան լա Ռոտոնդ** (), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Բանոն կանտոնի կազմի մեջ։ Համայնքի շրջանը՝ Ֆորկալկե։

Համայնքի INSEE կոդ՝ 04208։

## Բնակչություն
Համայնքի բնակչությունը 2008 թվականին կազմում էր 568 մարդ։

## Տնտեսություն
Սիմյան լա Ռոտոնդում է գտնվում Ֆրանսիայի ամենամեծ կոոպերատիվը, որն զբաղվում է բուրավետ բույսերի մշակմամբ։ Այն հիմնադրվել է 1979 թվականին։ Արտադրվում է այստեղ նարդոսի համաշխարհային պաշարների ավելի քան 90 %։ Կոոպերատիվն արտադրում է նաև եթերայուղեր հիմնականում եղեսպակից, դաղձից, թարխունից և այլն։

2007 թվականի տվյալներով 378 աշխատունակ տարիքի մարդկանցից (15-64 տարեկան) 247-ը տնտեսապես ակտիվ էին, 131-ը անգործ (ակտիվության ցուցանիշը 65,3 %, 1999 թվականին եղել է՝ 69,9 %)։ 247 աշխատունակ բնակիչներից 220-ը աշխատում էին (116 տղամարդ և 104 կին), անաշխատանք էին 27-ը (11 տղամարդ և 16 կին)։ 131 անգործ մարդկանցից 27-ը աշակերտներ կամ ուսանողներ են, 60-ը թոշակառու, 44-ը չէին աշխատում այլ պատճառներով։

## Տեսարժան վայրեր
* Ագուլտ դղյակ
* Սեն Վիկտուար գոթական եկեղեցի (1542 թվական), պատմական հուշարձան
* Սեն Վենսան ռոմանական եկեղեցի (XVI դար)
* Սեն Ժոզեֆ ժամատուն (1779 թվական)
* Լա Ֆլաշեր դղյակ

Սկսած 1982 թվականից այստեղ ամեն տարի անցկացվում է հնամենի երգերի փառատոն։

## Պատկերասրահ

Պատկեր:Simiane-la-Rotonde - vue.JPG|Սիմյան լա Ռոտոնդ
Պատկեր:Simiane la Rotonde - Mairie.JPG|Քաղաքապետարանը
Պատկեր:Clocher St Jean (1585).JPG|Սուրբ Հովհաննես եկեղեցու զանգակատունը (1585)


## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* 
* 

Կատեգորիա:Ֆրանսիայի համայնքներ
Մարգարետ Վուդրո Վիլսոն

**Մարգարետ Վուդրո Վիլսոն** (, ), ԱՄՆ նախագահ Վուդրո Վիլսոնի և Էլեն Լուիզ Աքսոնի ավագ դուստրը, Ջեսիի և Էլեոնորի քույրը։ 1914 թվականից՝ մոր մահից հետո Մարգարետը եղել է Սպիտակ տան տիրուհին։ Հայրը կրկին ամուսնացել է 1915 թվականին։

## Կենսագրություն
Մարգարետ Վուդրո Վիլսոնը ծնվել է 1886 թվականին Ջորջիա նահանգի Գեյնսվիլ քաղաքում։ Վիլսոնի ծնողներն ապրում էին հյուսիսում։ Հայրը դասավանդում էր։ Մայր չէր ցանկանում, որ իրենց երեխաները յանկի լինեն։ Էլեն Էքսոն Վիլսոնը մնաց Գեյնսվիլում մինչև իր առաջին երկու դուստրերի ծնունդը։ Մարգարետը սովորել է տեղի դպրոցում, երբեմն հաճախել է քոլեջ, որտեղ հայրն էր դասավանդում։

Կտակում Մարգարետ Վիլսոնի հայրը նրան էր թողել տարեկան 2,500 դոլար  (այժմ համարժեք է 34,519 դոլարի), քանի դեռ գումարը չէր գերազանցել իր ունեցվածքի եկամուտի 1/3-ը։ Վիլսոնը երգում էր, և 1918 թվականին նա մի քանի ձայնագրություններ է արել։

1940 թվականին Մարգարետ Վիլսոնը մեկնել է Ֆրանսիական Հնդկաստանի Պոնդիչերի քաղաք և որոշել մինչև կյանքի վերջ մնալ այնտեղ։ Նա դարձել է սադհու։ Աշրամում անդամագրվելուց հետո ստացել է «Նիստա» անունը, ինչը սանսկրիտերեն նշանակում է «նվիրում»։ Գիտնական Ջոզեֆ Կամփբելի հետ խմբագրել են  միստիկ հինդուիզմի դասական Ռամակրիշնայի, Ռամակրիշնայի Ավետարանի անգլերեն թարգմանությունը, որը 1942 թվականին լույս է տեսել Նյու Յորքի Ռամակրիշնա-Վիվեկանադա կենտրոնում։

## Մահ
Վիլսոնը մահացել է Հնդկաստանում ուրեմիայից (միզարյունություն)։

մինի

## Ծանոթագրություններ

## Արտաքին հղումներ
*Woodrow Wilson's Letters to his ''Darling Daughter'' from the Shapell Manuscript Foundation 

Կատեգորիա:20-րդ դարի ամերիկացի երգիչներ
Կատեգորիա:20-րդ դարի ամերիկացի երգչուհիներ
Կատեգորիա:20-րդ դարի ամերիկացի կանայք
Կատեգորիա:20-րդ դարի ամերիկացիներ
Կատեգորիա:20-րդ դարի թարգմանիչներ
Կատեգորիա:ԱՄՆ-ի առաջին տիկիններ
Կատեգորիա:ԱՄՆ-ի նախագահների երեխաներ
Կատեգորիա:Ամերիկացի երգչուհիներ
Ախալշեն (Ախմետայի շրջան)

**Ախալշենի** (), գյուղ Վրաստանում։ Գտնվում է Կախեթի մարզի Ախմետայի շրջանում։

## Դիրք
Գյուղը գտնվում է ծովի մակարդակից 560 մետր բարձրության վրա։

## Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 337 մարդ։

## Ծանոթագրություններ

Կատեգորիա:Ախմետայի շրջան
Կատեգորիա:Վրաստանի գյուղեր
Քրիստոսը Գալիլեյան ծովում փոթորկի ժամանակ

**«Քրիստոսը Գալիլեյան ծովում փոթորկի ժամանակ»**, Ռեմբրանդի նկարներից, ստեղծվել է 1633 թվականին։ 1990 թվականին նկարը գողացել են Բոստոնի Իզաբելլա Ստյուարտ Գարդների թանգարանից և մինչև օրս նրա գտնվելու վայրը հայտնի չէ։

««Քրիստոսը Գալիլեյան ծովում փոթորկի ժամանակ», Ռեմբրանդի միակ ծովանկարն է։ Նկարում պատկերված է Հիսուս Քրիստոսի կատարած հրաշքներից մեկը` Գալիլեյան ծովում բարձրացած փոթորկի դադարեցումը, երբ Հիսուսն ու  իր աշակերտները նավակով ուղևորվում էին։ Նկարը ստեղծվել է, երբ Ռեմբրանդը Լեյդենից տեղափոխվեց Ամստերդամ։  Նկարիչ և քննադատ Արնոլդ Հոուբրակեն նշել է, որ ավելի շատ գնահատում է Ռեմբրանդի այդ վաղ շրջանի ստեղծագործությունները։ Աշխատանքն իրենից ներկայացնում է ոչ միայն Աստվածաշնչյան դրվագի պատկերում, այլև նավաբեկության դրամատիկ պատկեր։

Նկարը ցուցադրվել է Իզաբելլա Ստյուարտ Գարդների թանգարանում, 1990 թվականի մարտի 18-ին մի քանի գողեր, հագնելով ոստիկանական համազգեստ, թանգարանից  գողացել են հայտնի նկարիչների 13 աշխատանքներ։ Ռեմբրանդի 2 գեղանկարչական կտավներից և մի ճեպանկարից բացի գողացել են նաև Յան Վերմերի «Համերգ» կտավը, Էդուարդ Մանեի և Էդգար Դեգայի աշխատանքներից։ 2013 թվականի մարտի 18-ին Հետաքննությունների դաշնային բյուրոն հայտարարեց, որ գողությունը բացահայտվել է, և  նկարները գողացվել են կազմակերպված հանցագործ խմբի կողմից, սակայն նրանց գտնվելու վայրը մինչև օրս հայտնի չէ։

## Ծանոթագրություններ

Կատեգորիա:1633 նկարներ
Կատեգորիա:Արվեստի գողացված գործեր
Կատեգորիա:Իզաբելլա Ստյուարտ Գարդների թանգարանի նկարներ
Կատեգորիա:Նոր Կտակարանի սյուժեով նկարներ
Կատեգորիա:Ռեմբրանդտի նկարներ
Կատեգորիա:Քրիստոսը գեղանկարչության մեջ
Z սերունդ

մինի|321x321փքս|Z սերունդ
**** (նաև հայտնի է, որպես ,  կամ ), տերմին, որն օգտագործվում է այն մարդկանց համար,ծնվել է Մոտավորապես 1990-ականների կեսերից մինչև 2010-ականների սկիզբը (1995-1997 թվականների ծննդյան ամսաթվերի ստորին սահմանները, 2010-2012 թվականների վերին սահմանները և նույնիսկ ավելի ուշ)։ Համապատասխանում է սերունդների թեորեմին, որը ստեղծվել է Ուիլյամ Շտրաուսի և Նեիլ Հոուվի կողմից։

## Ընդհանուր գծեր և հատկանշանական նորամուծություններ
Z սերնդի ներկայացուցիչները ակտիվորեն օգտագործում են պլանշետներ, iPad, VR- և 3D իրականություն։ «Z սերունդ» տերմինը համապատասխանում է «թվային մարդ» հասկացությունը։ Z սերունդը հետաքրքրվում է գիտությունով և տեխնոլոգիաներով (օրինակ, ենթադրվում է, որ այդ սերնդի ներկայացուցիչները կզբաղվեն ինժեներա-տեխնիկական հարցերով, բիոբժշկությամբ, ռոբոտատեխնիկայով), ինչպես նաև արվեստով։ Նաև ենթադրվում է, որ սերունդը կլինի խնայող և կունենան առողջ ապրելակերպ։

Սովորաբար Z սերնդի ներկայացուցիչները X սերնդի երեխաներն են։ Ինչը X սերնդի ներկայացուցիչները անվանում էին «նոր տեխնոլոգիաներ» կամ «ապագայի տեխնոլոգիաներ», ապա դրանք Z սերնդի համար արդեն սովորական տեխնոլոգիաներ են։ Այս սերունդը անվանում են նաև թվային սերունդ։ Z սերնդի ներկայացուցիչների ծնողներին նաև անվանում են թվային ներգաղթայլներ, քանի որ նրանց ժամանակ այդպիսի տեխնոլոգիաներ չկային։ Հիմա համացանցը չի սահմանափակվում տան համակարգիչով և այն կարող է հասանելի լինել ցանկացած վայրում, ի շնորհիվ բջջային հեռախոսների, սմարթֆոնների կամ գրապանային սարքավորումների, որոնցից է PSP-ը։ Նաև Z մարդիկ, առաջինն են, որ ծնվել են գլոբալացման և պոստմոդեռնիզմի ժամանակաշրջանում։ Նաև նշվում է, որ Z սերնդի երեխաների շատ ծնողներ աշխատում են ոչ լրիվ աշխատանքային օր կամ աշխատում են ազատ գրաֆիկով, ավելի շատ ուշադրություն դարձնելով երեխաների դաստիարակության վրա։ Ընկերությունում ավելի շատ ուշադրություն է դարձվում անվտանգությանը։

## Z սերնդից հետո
Հաջորդ սերունդը ալֆան է, որը սկսվում է մոտավորապես 2013 թվականից ու շարունակվում մինչեւ 2025 թվականը։  Տեսակետ կա, որ այն նման կլինի բեյբի-բումերի սերնդին։

## Ծանոթագրություններ

## Գրականություն
* Neil Howe, William Srauss. The history of American future 1584 to 2069. — Harper Perrenial, 1997.
* Neil Howe. The winter of history: An Interview with Neil Howe on «The fourth turning». — Lifecourse Associates, 2009.
* Е. Шамис, Е. Никонов. Теория поколений: Необыкновенный Икс. — М.: Синергия, 2016. — ISBN 978-5-425-70254-8.

## Արտաքին հղումներ
* Детские неожиданности
* Игрек неизвестный
* Молчаливые «Бэби-Бумеры» против XYZ: как разные поколения смотрят телевидение?

Կատեգորիա:2010-ականներին կազմված բառեր
Կատեգորիա:Ժողովրդագրություն
Կատեգորիա:Մարդաբանություն
Ֆոնտիեն

**Ֆոնտիեն** (, ), համայնք Ֆրանսիայում, որը գտնվում է Պրովանս Ալպեր Լազուր ափ մարզի Վերին Ալպերի Պրովանսի գավառում։ Մտնում է Սենտ-Էտեն-լեզ-Օրգ կանտոնի կազմի մեջ։ Կոմունայի շրջանը՝ Ֆորկալկե։

Համայնքի INSEE կոդ՝ 04087։

## Բնակչություն
Համայնքի բնակչությունը 2008 թվականին կազմում էր 133 մարդ։

## Տնտեսություն
2007 թվականի տվյալներով 84 աշխատունակ տարիքի մարդկանցից (15-64 տարեկան) 56-ը տնտեսապես ակտիվ էին, 28-ը անգործ (ակտիվության ցուցանիշը 66,7 %, 1999 թվականին եղել է՝ 64,5%)։ 56 աշխատունակ բնակիչներից 48-ը աշխատում էին (26 տղամարդ և 22 կին), անաշխատանք էին 8-ը (6 տղամարդ և 2 կին)։ 28 անգործ մարդկանցից 7-ը աշակերտներ կամ ուսանողներ են, 9-ը թոշակառու, 12-ը չէին աշխատում այլ պատճառներով։

## Տեսարժան վայրեր
* Ծխական եկեղեցի Սեն-Պեր
* Մատւռ Սենտ-Անն
* Նախկին վանք

մինի

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* 
* 

Կատեգորիա:Ֆրանսիայի համայնքներ
Աշնանային բույսեր

մինի|Աշնանացան ցորենի արտը վաղ գարնանը
**Աշնանային բույսեր**, միամյա բույսեր, որոնց բնականոն զարգացման համար պահանջվում է աշնանային ցանք։ Գարնանը ցանելիս աշնանացան բույսերը ծլում, թփակալում են, բայց նույն վեգետացիոն շրջանում ցողուններ և հասկեր չեն տալիս, չեն պտղաբերում, որովհետև յարովիզացիայի փուլն անցնելու համար անհրաժեշտ է 35–50 օր տևողությամբ ցածր ջերմաստիճան (0&nbsp;°C-ից 3&nbsp;°C)։ Աշնանացան և գարնանացան բույսերը խիստ սահմանազատել հնարավոր չէ, նրանք կապված են փոխանցիկ ձևերով։ Որոշ սորտեր, նայած կլիմայական պայմաններին, կարող են լինել և՛ աշնանացան, և՛ գարնանացան։ Օրինակ՝ Հայաստանում ցորենի տեղական սորտերից գալգալոսը, սպիտակահատը, կարմիր կունդիկը, սպիտակ կունդիկը երկցան են։ Աշնանացան բույսերն են, գլխավորապես, հացազգիները (ցորեն, գարի, աշորա), իսկ ընդավորներից՝ վիկը, ոլոռը։ Աշնանացան բույսերը ձմեռում են թփակալած, զարգացած արմատներով, օգտագործում են հողում կուտակված խոնավության և սննդի աշնանային, ձմեռային ու գարնանային պաշարները, երաշտադիմացկուն են, բարձր բերքատու և 7–10 օր շուտ են հասունանում գարնանացան բույսերից։

Կատեգորիա:Գյուղատնտեսություն
Մովսես Պչաքճյան

**Մովսես Պչաքճյան** (), սփյուռքահայ գրող, արձակագիր։ Հայաստանի գրողների միության անդամ։

## Կենսագրություն
Նախնական կրթությունը ստացել է Կրթասիրաց վարժարանում։ Ապա հաճախել է «Կարեն Եփփե» ազգային ճեմարան, որի արաբական բակալավրիատի դասընթացը հաջողությամբ ավարտելուց հետո ստացել է մասնագիտական կրթություն Դամասկոսի համալսարանում։ Ուսումնասիրել է անգլերենի և անգլիական գրականության ճյուղերը։

Ուսանողական տարիներին էլ կատարել է գրական առաջին փորձերը՝ տպագրվելով ճեմարանի «Պարման» և «Ծիլեր» պարբերաթերթերում։ Յոթ տարի հայոց լեզու և անգլերեն է դասավանդել նույն հաստատությունում։

1970 թվականին տեղափոխվել է Բեյրութ, որտեղ աշխատել է իբրև ճամփորդական գրասենյակի տնօրեն։ Այնուհետև աշխատել է Հալեպի «Արևելք» և Բեյրութի «Այգ» օրաթերթերում, ավելի ուշ` 1970-ական թվականներին՝ «Բագին» գրական ամսագրում։

1972 թվականին թարգմանաբար հրատարակել է Էրիկ Սիգալի «Սիրո պատմություն» վիպակը, 1973 թվականին՝ «Անկարելի կարելին» թատերակը, իսկ 1975 թվականին «Բարև՛, Հայաստան» հատորը։

1976 թվականից բնակություն էր հաստատել Ֆրանսիայում (Փարիզ)։

Պաշտոնավարել է Փարիզի Սուրբ Հովհաննես եկեղեցում` որպես դիվանապետ։

Վերջին տարիներին աշխատում էր նոր գործերի` պատմվածքների, վեպի, թատերակների վրա։ Նրա գրքերից մի քանիսը հրատարակվել են Հայաստանում։

Կյանքի վերջին օրերին առողջական խնդիրներ է ունեցել և տեղափոխվել է հիվանդանոց։ Մահացել է Լիոնում` 2016 թվականի հոկտեմբերի 17-ին։

## Մրցանակներ, պարգևներ
1981 թվականին Պչաքճյանի «L’Imprevu» («Անկանխատեսելին») պատմվածքը ճանաչվել է Համազգային մշակութային միության «Բագին» գրական հանդեսի տարվա լավագոյն արձակ ստեղծագործություն։

1990 թվականին նրա «Ծիծեռնակները պիտի չսարսափին խրտուիլակներէն» վեպին շնորհվել է Թեքեյան մշակութային միության «Հայկաշեն Ուզունյան» գրական մրցանակ։

2009 թվականին Պչաքճյանը պարգևատրվել է Մովսես Խորենացու մեդալով, իսկ 2010-ին` Հայաստանի գրողների միության կողմից՝ «Գրական վաստակի համար» մեդալով։

## Աշխատություններ
* «Անցողիկը Ու Անժամանցելին»
* «Մինչեւ Վերջինը Արեւներուն» 
* «Աշխարհահայեաց Պատուհան»
* «Լուսաւոր Աչքերով Օտարականը»
* «Վարագոյրը Իջնելէ Առաջ»
* «Խմելով Քաղաքը»
* «Անկատար Վերծանումներ»
* «Լուացք Փռուած Տանիքի Վրայ»
* «Անկարելի Կարելին»

## Ծանոթագրություններ

## Արտաքին հղումներ
* ԾԱՆՕԹԱՆԱՆՔ «ԼՈՒՍԱՒՈՐ ԱՉՔԵՐՈՎ ՕՏԱՐԱԿԱՆ»ԻՆ ։

Կատեգորիա:Հայ տղամարդ գրողներ
Կատեգորիա:Սփյուռքահայ արձակագիրներ
Ապացուցում

**Ապացուցում**, տրամաբանական գործողություն, որի դեպքում ցույց է տրվում տվյալ դատողության ճշմարտությունը ուրիշ, իբրև ճշմարիտ ընդունված դատողությունների միջոցով։ Ապացուցվող դատողությունը կոչվում է թեզիս, իսկ այն ապացուցելու համար բերվող դատողությունները՝ հիմք։ Օգտագործվող տրամաբանական միջոցները կազմում են ապացուցման եղանակը կամ ձևը։ Ապացուցումը լինում է ուղղակի, երբ թեզիսն անմիջականորեն բխեցվում է որոշ դատողություններից, և անուղղակի, որը լինում է երկու տեսակի՝ ապագոգիկ և բաժանարար։ Ապագոգիկ ապացուցման դեպքում հերքվում է թեզիսին հակասող դատողությունը (հակաթեզիսը), և դրանով (երրորդի բացառման օրենքի հիման վրա) հաստատվում է թեզիսի ճշտությունը։ Բաժանարար ապացուցման դեպքում թեզիսը դիտվում է իբրև բաժանարար դատողության մի անդամ, և նրա ճշտությունը հաստատվում է մյուս անդամների հերքման միջոցով։ Ձևական համակարգերում ապացուցում է կոչվում բանաձևերի որոշակի հաջորդականությունը, որտեղ յուրաքանչյուր անդամ կամ աքսիոմա է, կամ այնպիսի բանաձև, որը որոշակի կանոններով ստացվում է աքսիոմայից կամ նախորդ բանաձևից։ Ապացուցման հաջորդականության վերջին անդամի ճշտության հաստատումն է։

Կատեգորիա:Տրամաբանություն
Արցախի Հանրապետության վանքերի և եկեղեցիների ցանկ

Ստորև Ներկայացվում է Արցախի Հանրապետությունում գտնվող վանական համալիրների ցանկը

**[[Մարտակերտի շրջան]]ի վանական համալիրների ցանկը**

## Տես նաև
* Արցախի պատմության և մշակույթի անշարժ հուշարձանների ցանկ
* Հայաստանի պատմության և մշակույթի անշարժ հուշարձանների ցանկ
* ՀՀ վանական համալիրների ցանկ
* ՀՀ տաճարների ու եկեղեցական համալիրների ցանկ

## Ծանոթագրություններ

ԼՂՀ
Կատեգորիա:Հայկական ճարտարապետություն
Կատեգորիա:Ցանկեր:Ճարտարապետություն
Կատեգորիա:Հայաստանի հոգևոր կենտրոններ
Սուրբ Եղիա մարգարեի տաճար

**Հայֆայի Սուրբ Եղիա մարգարեի տաճար** (, ), կաթոլիկ եկեղեցի, որը գտնվում է Իսրայելի հյուսիսային հատվածում՝ Հայֆա քաղաքում։

Սուրբ Եղիա մարգարեի տաճարը համարվում է Հայֆայի գլխավոր տեսարժան վայրերից մեկը։ Այն պատկանում է Աքքայի եպիսկոպոսությանը։

## Պատմություն
Տաճարի շինարարական աշխատանքները կատարվել են արաբ ճարտարապետ Սամիհ Աթալի նախագծմամբ։ Կառույցի շինարարական աշխատանքները սկսվել են 1938 թվականին և տևել մեկ տարի :

1939 թվականին տաճարը օծվել է, որպես Հայֆայի կաթոլիկ տաճար։ Աքքայի եպիսկոպոսության գլխավոր եկեղեցին հանդիսանում էր Հայֆայի Սուրբ Մարիամ Աստվածածին եկեղեցին։

1947-1949 թվականների արաբա-իսրայելական պատերազմներից հետո այդ տարածքներում ապրող կաթոլիկները տեղափոխվել են Հայֆայի ստորին թաղամասը։ Անհրաժեշտություն է առաջացել կառուցել նոր եկեղեցի՝ կաթոլիկ համայնքի համար։

Ներկայում՝ Սուրբ Եղիա մարգարեի տաճարը Իսրայելի գլխավոր կաթոլիկ տաճարներից մեկն է։

Հայֆայի կաթոլիկ տաճարը կրում է քրիստոնեական եկեղեցու սուրբ Սուրբ Եղիա մարգարեի անունը։ Այն կատարում է Իսրայելի կաթոլիկ համայնքի միավորման պարտականություններ։ Եղիայի տաճարը միանգամայն տարբերվում է տեղի հուդդայական կրոնական կառույցներից։

## Տես նաև
* Երուսաղեմի տաճար
* Հայֆայի թատրոն

## Ծանոթագրություններ

Կատեգորիա:1939 հիմնադրումներ
Կատեգորիա:Տաճարներ այբբենական կարգով
Young, Wild & Free

**Young, Wild & Free**, ամերիկացի ռեփերներ Snoop Dogg-ի և Wiz Khalifa-ի երգը Բրունո Մարսի մասնակցությամբ։ Սինգլը թողարկվել է 2011 թվականի հոկտեմբերի 11-ին ԱՄՆ-ում (թվային ներբեռնում)։ Առաջին շաբաթում վաճառվել է 159000 թվային օրինակ։ ''Billboard'' Hot 100 հիթ-շքերթում ընդգրկվել է 10-րդ, իսկ կանադական Canadian Hot 100 հիթ-շքերթում՝ 44-րդ հորիզոնականում։ Երգը 2013 թվականի փետրվարին Գրեմմիի ներկայացվել է տարվա լավագույն ռեփ-ստեղծագործություն անվանակարգում։

## Տեսահոլովակ
Տեսահոլովակը նկարահանվել է փետրվարին Պոմոնայում (Կալիֆոռնիա)։ Պրեմիերան կայացել է 2012 թվականի փետրվարի 23-ին։ Բրունո Մարսը տեսահոլովակում չի երևում։

## Առևտրական հաջողություններ
Առաջին շաբաթվա ընթացքում վաճառվել է 159000 թվային օրինակ։ Ամերիկյան ''Billboard'' Hot 100 հիթ-շքերթում առաջին շաբաթում զբաղեցրել է 10-րդ, իսկ կանադական Canadian Hot 100 հիթ-շքերթում՝ 44-րդ հորիզոնականը։ Երգը *Billboard* Hot 100 հիթ-շքերթում հասել է 7-րդ հորիզոնականին։ 2012 թվականի սեպտեմբերին սինգլը վաճառվել է 3211000 թվային օրինակով։

## Երգացանկ

## Հիթ-շքերթներ

### Շաբաթական հիթ-շքերթներ

### Հիթ-շքերթներ

## Թողարկման պատմություն

## Ծանոթագրություններ

Կատեգորիա:2011 երգեր
Կատեգորիա:Բրունո Մարսի երգեր
Աշխատանքի ժամանակաշրջան

**Աշխատանքի ժամանակաշրջանը** աշխատանքային օրերի, ժամերի կամ րոպեների որոշակի քանակ, որ անհրաժեշտ է այս կամ այն ճյուղում պատրաստի արտադրանք ստանալու համար։ Աշխատանքային ժամանակաշրջանը արտադրության ժամանակի կարևորագույն բաղկացուցիչ մասն է, որի ընթացքում ծախսվում է աշխատուժ, կատարվում աշխատանք։ Աշխատանքային ժամանակաշրջանի տևողությունը կախված է արտադրության տվյալ ճյուղի բնույթից, գիտության և տեխնիկայի նվաճումների ներդրման, մեքենայացման և ավտոմատացման, արտադրության և աշխատանքի կազմակերպման առաջավոր ձևերի, մեթոդների կիրառման, աշխատողների որակավորման բարձրացման մակարդակից։

Կատեգորիա:Աշխատանք